Nariadenie Komisie (ES) č. 507/2002
z 21. marca 2002,
ktorým sa mení a dopĺňa nariadenie (ES) č. 2331/97 o osobitných podmienkach na poskytovanie vývozných náhrad za niektoré výrobky z bravčového mäsa
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2759/75 z 29. októbra 1975 o spoločnej organizácii trhu s bravčovým mäsom [1], naposledy zmenené a doplnené nariadením (ES) č. 1365/2000 [2], najmä na jeho článok 13 (12) a článok 22,
keďže:
(1) Nariadenie Komisie (ES) č. 2331/97 [3], naposledy zmenené a doplnené nariadením (ES) č. 2882/2000 [4], určuje kvalitatívne kritériá, ktoré musia byť splnené pre poskytnutie vývozných náhrad za niektoré výrobky z bravčového mäsa.
(2) Nariadenie Komisie (EHS) č. 3846/87 zo 17. decembra 1987, ktorým sa určuje nomenklatúra poľnohospodárskych výrobkov pre vývozné náhrady [5], naposledy zmenené a doplnené nariadením (ES) č. 488/2002 [6], obsahuje zoznam výrobkov z bravčového mäsa, pre ktoré môžu byť poskytnuté vývozné náhrady.
(3) Je potrebné zosúladiť číselné znaky výrobkov uvedené v prílohe I k nariadeniu (ES) č. 2331/97 s poslednými zmenami nariadenia (EHS) č. 3846/87 a určiť kvalitatívne kritériá pre výrobky označené číselnými znakmi KN 16024110, 16024210 a 16024919.
(4) Riadiaci výbor pre bravčové mäso nevydal stanovisko v lehote určenej jeho predsedom,
PRIJALA TOTO NARIADENIE:
Článok 1
Zápisy týkajúce sa číselných znakov KN 16024110, 16024210 a 16024919 v prílohe I k nariadeniu (ES) č. 2331/97 sa týmto nahrádzajú zápismi uvedenými v prílohe k tomuto nariadeniu.
Článok 2
Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskych spoločenstiev.
Bude sa uplatňovať na vývozné licencie používané od 8. apríla 2002.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 21. marca 2002